Document ID: /fineweb-2-swissfilter-quality_10-filterrobots/filtered/02038.jsonl.gz/5221

L'analisa genetica ha mussà, ch'il luf ch'è gia vegnì sajettà ils 8 da november, è stà il bab dal triep da Beverin. Quai ha il chantun communitgà. Per quel ha il chantun Grischun gì ina lubientscha da sajettar.
La surveglianza da chatscha ha sajettà il bab dal triep dal Beverin la notg sin ils 9 da november en la Val Stussavgia. Quest mastgel haja stgarpà pliras giadas nursas da muntaneras protegidas en la Val Stussavgia.
Plinavant ha il chantun Grischun rapportà ch'il triep sa tegnia vinavant ensemen. 10 dis suenter la mort dal bab dal triep, ha ina trapla da foto mussà la mamma dal triep e sis luffins da quest onn ensemen sin la Muntogna da Schons.
Il chantun Grischun vul survegliar il triep, e perquai marcar in luf dal triep cun in emettur da GPS.